kardosdrur/scandi-wiki huggingface dataset:
VM i skak 1960

VM i skak 1960 var en match som stod mellem den regerende verdensmester i skak Mikhail Botvinnik fra Sovjetunionen og udfordreren hans landsmand Mikhail Tal, som fandt sted i Moskva, Sovjetunionen 15. marts – 7. maj 1960. Matchen galdt 24 partier med sejr til titelholderen ved uafgjort 12 – 12. Tal vandt matchan 12½ – 8½, og blev dermed den niende – og indtil da yngste – verdensmester i skak.

Baggrund 
Mikhail Botvinnik havde afbrudt af Vassilij Smyslov som var verdensmester 1957 – 1958 siddet på verdensmesterskabet siden 1948.

Mikhail Tal vandt interzoneturneringen i Portoroz i 1958 og kvalificerede sig til kandidatturneringen sammen med landsmanden Tigran Petrosian, Bobby Fischer fra USA, Friðrik Ólafsson fra Island, Pal Benko (ungarsk:Pál Benkő), som var hoppet af fra Ungarn til USA og Svetozar Gligorić fra Jugoslavien. Derudover var Vassilij Smyslov som taber af den seneste VM-match og Paul Keres som toer i den seneste kandidatturnering kvalificeret direkte til kandidatturneringen som blev spillet i de jugoslaviske byer Bled (de første to runder), Zagreb (tredje runde) og Beograd (fjerde runde).

Kandidatturneringens turneringstabel

Matchregler 
Reglerne for matchen var de samme, man havde brugt i de forudgående VM-matcher: Bedst af 24 partier, mesteren beholder titlen ved uafgjort.

Matchresultat

Matchens partier

Eksterne henvisninger 
 Botvinnik vs Tal 1960, artikel og partier på Chessgames.com

Noter 

VM-matcher i skak
Sport i 1960
Roger-Pol Droit

Roger-Pol Droit (født 1949) er en fransk filosof og journalist, bosiddende i Paris.

Hans bog At se ned på stjernerne vandt den franske Prix Essai France Télévision i 2001 og blev straks efter udgivelsen en international, filosofisk bestseller

Bibliografi 
 At se ned på stjernerne og andre filosofiske øvelser i hverdagen (2001)
 Hvad er religion? (2003)
 Sidste nyt fra tingene (2005)

Filosoffer fra Frankrig
Journalister fra Frankrig
Forældrefælden (film fra 1998)

Forældrefælden (originaltitel The Parent Trap) er en amerikansk komediefilm fra 1998, instrueret af Nancy Meyers.

Handling 

Filmen handler om to piger der møder hinanden på en lejrtur i USA, og opdager at de ligner hinanden på en prik.
Den ene bor i London og er rig, fordi hendes mor er designer og den anden i USA og hendes far ejer en vingård. De finder ud af at de er tvillinger. De bor ikke sammen, fordi deres forældre blev skilt, da de var meget små og så tog de hver især en af deres to tvillinger til sig. Men Annie og Hallie er smarte, så de bytter roller og fører forældrene sammen.

Eksterne henvisninger 
 

Film fra Disney
Amerikanske film fra 1998
Komediefilm fra USA
Engelsksprogede film
Forældrefælden

Forældrefælden har flere betydninger:
 Forældrefælden (film fra 1961) − en amerikansk film fra 1961.
 Forældrefælden (film fra 1998) − en amerikansk genindspilning fra 1998 af filmen fra 1961.
Ølsted Kirke (Halsnæs Kommune)

Ølsted Kirke er en lille kirke i landsbyen Ølsted syd for Frederiksværk i Halsnæs Kommune.

Eksterne kilder og henvisninger 
 Ølsted Kirke hos KortTilKirken.dk
 Ølsted Kirke hos danmarkskirker.natmus.dk (Danmarks Kirker, Nationalmuseet)

Kirker i Halsnæs Kommune
Kirker i Helsingør Stift
Kirker i Frederiksborg Amt
Ølsted (Halsnæs Kommune)
Monrose

Monrose er en tysk popgruppe på tre medlemmer. Gruppen blev dannet i slutningen af 2006 via den femte udgave af det tyske popstars, som blev sendt i fjernsynet på ProSieben fra august til oktober.

Medlemmerne 
Mandy Grace Capristo (21. März 1990 i Mannheim i Tyskland.) Hun er af Tysk-Italiensk afstamning og voksede op i Bürstadt. Allerede med ni år begyndte hun at gå til dans. Med 11 år vandt hun Kiddy Contest hos ORF(Österreichischen Rundfunks.)

Senna Guemmour (28. Dezember 1979 i Frankfurt am Main i Tyskland.) Hendes familie stammer fra Marokko. Som 12 årig mistede hun sin far. Hendes bror Zakari er også musikalsk begavet og optræder med bandet Gammour som Senna også optrådte med inden hun deltog hos popstars. Hun har også sunget sammen med Cool Savas og Dieter-Falk før hun blev medlem i Monrose.

Bahar Kızıl  (5. Oktober 1988 i Freiburg i Tyskland.) Hendes famillie stammer fra Tyrkiet men Bahar blev født i tyskland. Med tolv år startede hun med at gå til ballet. Hendes første musikoplevelser fik hun på gymnasiet hvor hun i alt sang for fire forskellige bands.

Bandets historie 

Efter de hurtige opløsninger af bandene fra 2. til 4. popstars staffel (Bro'Sis, Overground/Preluders, Nu Pagadi) mente producenterne at det var tid til at finde noget mere holdbart igen. For at gentage succesen fra første staffel af med No Angels startede man 5. staffel med mottoet Neue Engel braucht das Land! (Landet har brug for nye engle.) Så derfor var det kun piger der denne gang måtte deltage. Så derfor blev der holdt casting i 5 tyske byer hvor der i alt skulle have deltaget 5.189 piger. Juryen som bestod af Detlef Soost, Nina Hagen og Dieter Falk fik så til opgave at vælge de bedste fra. Det skete i talrige qualifikations runder og til sidst havde de fundet 6 sangerinder som havde chancen til at komme i bandet. I denne finale der blev sendt live den 23. november 2006 valgte juryen og tilskuerne så de tre bedste som derved blev medlemmerne i Monrose.

8 dage efter finalen altså den 1. december 2006 udkom deres debutsingel Shame som blev produceret af pladeselskabet Starwatch Music.

Musikgrupper fra Tyskland
Crazy Frog

Crazy Frog er en 3D-figur, skabt af Erik Wernquist, der oprindeligt blev brugt til at markedsføre ringetoner for Jamba!. Figuren forestiller en frø. Crazy Frog fik et verdenshit med et remix af Axel F. Sangen blev nummer et i Storbritannien, Tyrkiet, New Zealand, Australien og det meste af Europa.

Den 22. april 2020 blev der skabt en Twitterkonto til karakteren, og den blev forbundet med den officielle hjemmeside, samt en facebookprofil og YouTube-kanal. Der blev annonceret et nyt album samme dag.

Diskografi

Albums

Singler

Referencer 

Maskotter
Internetfænomener
Kurator

Kurator (lat.: curare  at drage omsorg for), er en person der forvalter og er ansvarlig for specielle opgaver indenfor juridiske områder, på museer og højere læreanstalter.

Kuratorer har ofte en akademisk uddannelse.

En kurator kan blandt andet være udpeget til varetage:
 et konkursbo på  vegne af kreditorer.
 et dødsbo.
 et museums gruppe-samlinger, udstillinger etc.

Se også
 Museumsinspektør

Jura
Retsvidenskab
Juridiske begreber
Stillingsbetegnelser
Venus fra Galgenberg

Venus fra Galgenberg er en lille kvindestatuette af grøn serpentin, der er mere end 30.000 år gammel. Den er fundet i delstaten Niederösterreich i Østrig.

Den blev fundet i forbindelse med udgravningerne af en boplads fra den ældre stenalder den 23. august 1988. Figuren blev fundet ved Galgenberg ved Stratzing ikke langt fra den noget yngre figur Venus fra Willendorf.

Den er kun 7,2 cm stor og vejer 10 g. Bagsiden er flad, mens forsiden er formet og viser en dansende holdning. Figuren fik derfor hurtigt kælenavnet: "Fanny – den dansende Venus fra Galgenberg" som hentyder til den berømte danserinde Fanny Elßler. Da fremstillingen imidlertid ikke er ganske tydelig, bliver figuren også tolket som en jæger med en kølle.

Figuren, der hører til blandt verdens hidtil ældste fund af denne art, kan ses i Weinstadtmuseum i Krems an der Donau.

Ekstern henvisning 
Billede af Venus vom Galgenberg 

Venusfiguriner
Kunsthistorie
Risotto

Risotto er en italiensk ret bestående af ris kogt i bouillon ofte tilsat grønsager. Risotto serveres som tilbehør eller som forret.

Eksterne henvisninger 

Risretter
Mad fra Italien
Italienske ord og vendinger
Stratzing

Stratzing er en kommune med 809 indbyggere i Niederösterreich i Østrig.

I 1988 blev der ved udgravning af en oldtidsboplads på Galgenberg fundet den hidtil ældste kvindestatuette. Den stammer fra ca. 30.000 f.Kr. og kaldes Venus fra Galgenberg.

Eksterne henvisninger
Landkreis Spree-Neiße

Landkreis Spree-Neiße, niedersorbisk Wokrejs Sprjewja-Nysa, er en landkreis i den sydøstlige del af den tyske delstat Brandenburg.

Geografi 
Nabokreise er mod nord Landkreis Oder-Spree, mod øst ligger Polen, i syd de sachsiske landkreise Niederschlesischer Oberlausitzkreis og Kamenz; mod vest ligger Landkreis Oberspreewald-Lausitz og i nordvest Landkreis Dahme-Spreewald. Indesluttet i landkreis Spree-Neiße ligger den kreisfrie by Cottbus.

Byer og kommuner 
Efter kommunalreformen 2004 består området af 30 kommuner, herunder 7 byer. 

Kreisen havde   indbyggere pr.    

Alle kommuner er tosprogede med både tysk og niedersorbisk sprog , men nogle steder kun i enkelte bydele. Alle (på nær Schenkendöbern) har officielt navn på begge sprog.

Eksterne henvisninger 

 Geschichtslandschaft Spree-Neiße
Krain

Krain (slovensk Kranjska) er et område i Slovenien. Området udgør størstedelen af landet og ligger rundt om hovedstaden Ljubljana.

I antikken var området en del af provinsen Pannonien. Under folkevandringstiden var området et vigtigt gennemgangsområde for germanske folk på deres vej til Italien. Langobarderne bosatte sig i området indtil de i 568 drog videre mod Italien. Omkring 590 blev området bosat af slovener. I det 8. århundrede kom området sammen med Kärnten som Karantien ind under Bayern og sammen med dette i Frankerriget. I 1040 fik det status af eget markgrevskab, og i 1335 kom hovedparten af området under Habsburgerne. I 1364 blev det ophøjet til hertugdømme. Under Habsburgerne var området en del af Innerösterreich og blev dermed forvaltet fra Graz.

Under napoleonstiden 1809 – 1814 hørte det til den franske Illyriske provins, men hørte i øvrigt frem til 1918 til Østrig. Herefter kom det under Kongeriget af serbere, kroater og slovenere, hvor det blev lagt ind under det slovensktalende Untersteiermark og herefter bliver en del af Sloveniens historie.

Slovenien
Østrig-Ungarn
Østrigs historie
Forst (Lausitz)

Forst (Lausitz) (niedersorbisk Baršć) i Niederlausitz er administrationsby (kreisstadt) for Landkreis Spree-Neiße i den tyske delstat Brandenburg.

Geografi 
Byen ligger øst for Cottbus ved floden Lausitzer Neiße. På den polske side af floden overfor, ligger landsbyen Zasieki (tysk Berge) i kommunen Brody (Pförten). Zasieki har tidligere været en del af Forst.

Byen er i dag et jernbaneknudepunkt for adgangen til Polen

.

Byens placering nær Lausitzer Neiße har skabt gunstige forhold for tekstilfabrikation, hvilket store tidligere fabriksanlæg vidner om. I dag er tekstilfabrikationen forsvundet fra byen.

Seværdigheder 
Forst er en lille by uden mange seværdigheder. Dog er der en rosenpark (Brandenburgisches Textilmuseum Forst) i den sydlige ende af byen, som er et parkanlæg i romantisk stil, med en bred samling af roser. 

På grund af byens historiske relation til tekstil er der et tekstilmuseum (Brandenburgisches Textilmuseum), som ligger i et bygningskompleks fra en gammel tekstilfabrik. 

Byens vartegn er et smukt og imposant vandtårn, bygget i nyklassicistisk stil, som står placeret centralt i byen.

Bydele og bebyggelser 
Bydele:
 Forst
 Bohrau
 Briesnig
 Groß Bademeusel
 Klein Bademeusel
 Groß Jamno
 Klein Jamno
 Mulknitz
 Naundorf
 Neu-Horno
 Sacro

Landsbyer:
 Eulo
 Keune
 Mexiko
 Noßdorf
 Domsdorf

Den tyske cykelrytter Ronny Scholz (* 1978), kommer fra Forst.

Eksterne henvisninger 

 Forst (Lausitz): Informationen og billeder
Finlandia (vodka)

Finlandia er en vodka fra Finland lavet af Altia destilleri, som ligger i Ilmajoki. Den laves på korn og holder en alkohol-procent på 40.

Den blev første gang lanceret i 1970 og i USA 1971 og mærket er i dag ejet af det amerikanske firma Brown-Forman Corporation.

Eksterne henvisninger 

 

Spirituosa
Etableret i 1970
Ærørøgerierne

Ærørøgerierne er en kæde med 2 røgerier på Ærø, Ærøskøbing Røgeri i Ærøskøbing og Café Ærørøgerierne i Marstal. Butikkerne har kun åben i turistsæsonen, der strækker sig fra påske til oktober.

Historie 
Ærøskøbing Røgeri blev startet på havnen i Ærøskøbing, i 1996 af tidligere MF'er Ebbe Kalnæs. Samtidigt startede han Fåborg Røgeri, der senere blev solgt. Det var planen at han i 2007 skulle udvige butikken i Ærøskøbing, med endnu en butik ved siden af butikken der skulle hedde "Kaffe og Is", dette blev dog droppet, da han samme år købte den tidligere café Oasen i Marstal. Her åbnede han i juni 2007 Café Ærørøgerierne.

Forretningskæder i Danmark
Fiskeproduktvirksomheder i Danmark
Røgerier
Marstal
Ærøskøbing
Michael Stahl-David

Michael Stahl-David (født 1982 i Chicago, Illinois i USA) er en amerikansk skuespiller, måske bedst kendt for sine tv-roller som Sean Donnelly i The Black Donnellys og som hovedrollen i den J. J. Abrams-producerede horrorfilm Cloverfield fra 2008.

Han bestod fra Lincoln Park High School i 2001 og begyndte samme år at starte en skuespillerkariere. Han studerede senere på Columbia College i Chicago. David forventes at spille med som hovedrollen Justin i filmen The Project, der får premiere i løbet af 2008.

Filmografi/tv-serier

Eksterne henvisninger 

 

Skuespillere fra USA
Personer fra Chicago
Guben

Guben (niedersorbisk og polsk: Gubin) er en by i Landkreis Spree-Neiße i den tyske delstat Brandenburg og den historiske hovedstad for Lausitz. På grund af den ved Potsdam-konferencen i 1945 fastlagte grænse ved Oder og Lausitzer Neiße (Oder-Neiße-Grænsen) , ligger de dele af byen, herunder det historiske centrum, der ligger øst for Neiße, i den polske by Gubin.

Geografi

Beliggenhed 
Guben ligger i Niederlausitz i den sydøstlige del af Brandenburg på den vestlige bred af floden Lausitzer Neiße ved et smalt sted i den oversvømmelsestruede Neißedal, hvor højsletterne i øst, Gubener Berge, og vest, Kaltenborner Berge, kun er omkring 1 km fra hinanden.
Området er hovedsageligt dækket med fyrreskov, og der er mange søer.

Bydele og landsbyer 
Byen er opdelt i bydelene:
 Altstadt
 Sprucke
 Reichenbach
 3 boligkomplekser (Wohnkomplexe, VK I, VK II, VK IV)
og landsbyerne
 Bresinchen
 Deulowitz
 Groß Breesen (mit Grunewald)
 Kaltenborn
 Schlagsdorf

Indbyggere i Guben i alt: 20.222 (Stand 30. September 2007)

Født i byen 
 Johann Crüger (1598–1662), Komponist af kirkemusik, kantor i Berlin (St. Nicolai)
 Danilo Hondo (* 1974), cykelrytter, tysk mester 2002

Eksterne henvisninger 

 Privat Internetportal www.guben-online.de
 Historiske informationer om Guben 
 Stadtbibliotek Guben
Skovstjerne (art)

 
Skovstjerne (Trientalis europaea) er en 5-20 cm høj urt, der vokser på morbund eller sandet bund i skove, kær og heder. Den har oftest blomster med syv hvide kronblade.

Beskrivelse 
Skovstjerne er en stedsegrøn flerårig urt med en spinkel, nedliggende til opstigende vækst, som er mere eller mindre mosaikdannende. Stænglerne er spinkle, hårløse og runde i tværsnit. Bladene sidder i en roset øverst på stænglen, og de er ovale og helrandede med græsgrøn over- og underside. På oversiden ses et mønster af forsænkede bladribber. Om efteråret og vinteren kan bladene få en gylden eller brunlig farve, som ændres tilbage til grøn om foråret.

Blomstringen sker i juni-juli, og den består i 1-2 endestillede, regelmæssige, hvide blomster med 6-8 kronblade, der sidder fladt udbredt fra midten. Frugterne er kapsler med mange frø.

Rodnettet består af lange jordstængler, som bærer trævlede rødder og den overjordiske del af planten.

Højde x bredde og årlig tilvækst: 0,20 x 0,10 m (20 x 10 cm/år).

Voksested 

Arten er udbredt i Nordeuropa og på de højeste bjerge i Sydeuropa (bl.a. i Ascodalen på Korsika) og i det nordligste Nordamerika. Planten betragtes som et istidslevn, og derfor findes den især på særligt kølige steder (skygge, højt grundvand, nordhæld). Den foretrækker mosdækket morrbund i løv- og nåleskove, men den findes også på mosebund.

I Danmark er den almindelig i Jylland og findes hist og her eller sjældent i resten af landet.

På en meget våd højmose i Aberdeenshire, Skotland, findes den sammen med bl.a. gøgeurt (flere arter), hedelyng, næbstar, pil (flere arter), rødknæ, Sphagnum recurvum, tormentil og tuekæruld.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

Surbundsplanter
Skovbundsplanter
Hvide blomster
Erik Andersen Brøndum

Erik Andersen Brøndum (5. november 1820 i Skagen – 7. maj 1890 i Skagen) var en dansk købmand og gæstgiver. Erik Brøndum var søn af Anders Eriksen Brøndum (1781-1835) og Ane Kirstine Madsdatter Houmann (1785-1858).

Efter faderens død rejste Erik til København i 1836 for at komme i lære hos en silkehandler. I 1839 arvede hans mor en købmandsgård efter sin stedfar, Chresten Jensen Degn (1760-1839), og hun kaldte sin eneste søn Erik hjem for at hjælpe sig med forretningen. Han giftede sig den 19. november 1847 med Anne Hedvig Sørensdatter Møller (1826–1916), og i 1850 overtog parret købmandsgården. I maj 1858 fik Erik Brøndum bevilling til at drive gæstgiveri, og han byggede købmandsgården om til formålet. Forretningen kaldtes herefter Brøndums købmandsgård og gæstgiveri og hermed var begyndelsen lagt til det navnkundige Brøndums Hotel.

Efterkommere 
 Agnes Kristine Brøndum (27. februar 1849 – 12. maj 1910), ugift
 Marie Sophie Brøndum (28. februar 1851 – 31. marts 1945), ugift
 Hulda Brøndum (14. juli 1853 – 24. februar 1935), ugift
 Chresten Degn Brøndum (1856–1932), ugift
 Anna Kirstine Brøndum (1859–1935), gift i 1880 med Michael Ancher
 Johan Henrik Brøndum (17. september 1862 – 28. juli 1918), ugift, styrmand hos DFDS

Danskere i 1800-tallet
Personer fra Skagen
Købmænd fra Danmark
Anna E. Munch

Anna Elisabeth Munch (18. juni 1876 i København – 9. november 1960 på Frederiksberg) var en dansk maler. 

Anna E. Munch var datter af forfatteren, professor Andreas Munch (1811-1884) og Anna Maria Amalie Nordberg (1832-1905). Hendes søster var fotografen Helga Munch. Maleren Edvard Munch var hendes grandfætter. Hun tilbragte sine somre i Villa Marina i Nysted, og da faderen døde flyttede Anna med sin mor og sin søster permanent til Nysted, hvor moderen var vokset op.

Hun modtog Tagea Brandts Rejselegat i 1941 og Serdin Hansens Præmie 1957.
Hun ligger begravet på Vestre Kirkegård.

To af hendes malerier hænger i Henriette Hørlücks Skoles foredragssal.

Eksterne henvisninger m.m.
 Dansk Kvindebiografisk Leksikon
 
 
 Anna Munch: Et nordisk digterhjem (1954)

Malere fra Danmark
Personer fra København
Modtagere af Tagea Brandts Rejselegat
Personer i Dansk Biografisk Leksikon
Personer i Dansk Kvindebiografisk Leksikon
Danskere i 1800-tallet
Danskere i 1900-tallet
Viktor But

Viktor Anatoljevitj But (, , født 13. januar 1967 i Dusjanbe i Tadsjikiske SSR i Sovjetunionen), også kendt under tilnavnet "dødens købmand", er en russisk storhandler af våben, der betragtes som en af de vigtigste illegale våbenhandlere, der menes at have bevæbnet stater, regimer og krigsherrer, der ellers var ramt af FNs våbenembargo med våben. Han blev anholdt i Thailand 6. marts 2008, efter i mange år at have været eftersøgt internationalt.
But indledte sin karriere efter Sovjetunionens sammenbrud. Til da var han ansat i såvel KGB som luftvåbnet.

But antages at have fragtet store mængder våben til krigsområder i Afrika gennem 1990'erne, med sit private fragtselskab.

Tilnavnet "Dødens købmand" () blev for første gang brugt af den daværende britiske udenrigsminister Peter Hain, og derefter i en bog om Buts handlinger udgivet i 2007.

Filmen Lord of War fra 2005 med Nicolas Cage i hovedrollen hævdes at være baseret på historien om Viktor But.

Den 2. november 2011 blev Viktor But fundet skyldig i at deltage i en sammensværgelse om at sælge blandt andet jord til luftmissiler til FARC. Straffen kunne blive op til 40 års fængsel. Den 5. april 2012 blev But idømt minimumstraffen på 25 års fængsel for at have konspireret om at sælge våben til en amerikansk-udpeget udenlandsk terrorgruppe., under retssagen blev han støttet af russiske politikere samt den russiske regering og har selv erklæret sig uskyldig.

9. december 2022 blev han løsladt i en fangeudveksling med WNBA personligheden Brittney Griner.

Kilder

Eksterne henvisninger 

Våbenhandlere
Personer fra Dusjanbe
Høvelte

Høvelte er et stednavn i Nordsjælland mellem Allerød og Birkerød i Blovstrød Sogn i Lynge-Kronborg Herred. Høvelte hører nu til Allerød Kommune. Stednavnet "Høvelte" er relativt nyt, da stedet indtil i januar 1923 hed "Luserød". Erindringen herom fremgår af digteren P. Sørensen-Fugholms muntre vise Oh Luserød.
Navneændringen blev bevilget på grund af associationen til lus, men Luse- eller Ludse- kommer af navnet Lucius eller Lucia. 

Området er mest kendt for Høvelte Kaserne.

Kasernen er også brugt til "Soldaterkammerater"-filmene i 1958-1968.

Der ligger et trinbræt (Høvelte trinbræt), hvor kun de seks første tog om morgenen og de seks sidste tog om natten stopper. Togene stopper kun ved henvendelse til lokomotivføreren. Togene stopper kun for afstigning, og ikke ved påstigning.

Eksterne link 
 Vise af P. Sørensen-Fugholm: Oh Luserød
 Lokalhistorisk arkivs note om navnet

Lokaliteter i Allerød Kommune
Spremberg

Spremberg (niedersorbisk: Grodk) er en by i Landkreis Spree-Neiße i den tyske delstat Brandenburg. Byen er kendt fra kilder tilbage fra 1301. Spremberg ligger ved floden Spree, hvis navn er ophav til bynavnet: „Spree am Berg“ blev til Spremberg.

Geografi 
Byen ligger omkring 20 km syd for Cottbus ved grænsen til den sachsiske Landkreis Kamenz. Den gamle bydel ligger på en ø mellem to grene af Spree der løber gennem byen. En sø, skabt af dæmningen Talsperre Spremberg har dannet et attraktivt rekreationsområde i nærheden af byen. Spremberg ligger i det østligste af af Tyskland, 25 Kilometer fra den polske grænse.

Bydele 

Spremberg har 10 bydele og landsbyerne /bebyggelserne
 Terpe,
 Schwarze Pumpe,
 Weskow,
 Trattendorf,
 Sellessen,
 Neu-Haidemühl,
 Groß Luja,
 Türkendorf,
 Graustein,
 Schönheide
 Lieskau.

Eksterne henvisinger
Danske orlogsskonnerter

Den danske marine fik i årene 1861 til 1876 bygget seks danske orlogsskonnerter, der alle var skruedrevne og forsynet med nogle få kraftige svingkanoner. Svingkanonerne havde den fordel, at de både kunne placeres midtskibs og ved en af skibssiderne, så de på den måde fik et stort skudfelt. Af samme grund var skibene konstrueret uden dækshuse og andet, der kunne komme i vejen for skudfeltet. 

Som navnet indikerer var de skonnertriggede, og sejlene blev brugt for at spare på kullene, når vinden var gunstig. De to første var to-mastede topsejlsskonnerter, og de fire øvrige var tre-mastede skonnerter.

De to første, Absalon og Esbern Snare, var pansrede og omtales derfor også som panserskonnerter.

De to skonnerter fra 1870-erne var noget større end forgængerne, og da skonnerterne i 1885 blev klassificeret som krydsere af 3. klasse, virkede det mest naturligt for disse to.

Tjeneste 
De fire skonnerter fra 1860'erne gjorde tjeneste i 2. Slesvigske Krig, hvor specielt de to panserskonnerter viste sig meget anvendelige, fordi de kunne modstå beskydning med lette våben, og derfor kunne operere i de snævre farvande omkring Als. Efter krigen blev skibene generelt anvendt på samme måde som brigger og skonnerter fra de tider, hvor skibene alene førte sejl. Det vil sige inspektionstjeneste ved Færøerne, Island og Grønland, samt ved de Dansk Vestindiske Øer.

I 1876 blev Esbern Snare ombygget til Torpedoskib, mens de øvrige i 1885 blev klassificeret som krydsere, hvilket nok var lige i overkanten for de tre ældste af dem, da man i udlandet normalt ikke benævnte så små skibe som krydsere, men derimod mest som kanonbåde. 

I 1896 blev klassificeringen ført tilbage til Skonnert, bortset fra Esbern Snare.

Skibsliste 
De seks orlogsskonnerter var følgende:

 Orlogsskonnerten Absalon (Søsat 1862).
 Orlogsskonnerten Esbern Snare (Søsat 1862).
 Orlogsskonnerten Fylla (Søsat 1862).
 Orlogsskonnerten Diana (Søsat 1863).
 Orlogsskonnerten St. Thomas (Søsat 1871).
 Orlogsskonnerten Ingolf (Søsat 1876).

Litteratur 
 R. Steen Steensen, Vore krydsere. Marinehistorisk Selskab 1971.

Eksterne henvisninger 
 navalhistory.dk – Har detaljerede beskrivelser af de danske skrueskonnerter

Orlogsskonnerter fra Danmark